# Gracija Kotorski

### Izvor: Wikipedija

Gracija Kotorski (Muo, Boka Kotorska, 27. studenog 1438. - Venecija, 9. studenog 1508.) - katolički blaženik, redovnik augustinac, ribar i pomorac.

Blaženi Gracija Kotorski rođen je 1438. kao jedinac u hrvatskoj obitelji Krilović, od oca siromašnog ribara Benedikta i žene mu Dobre u ribarskom selu Mulu (nom. Muo) kod Kotora.

Krsnog je imena bio Pavao.

Do svoje tridesete godine živi u Boki Kotorskoj kao ribar.

Potom odlazi u svijet, plovi kao mornar. Prigodom posjeta Veneciji, na Cvjetnicu 1454., oduševljava se s propovijedi bl. Šimuna Kamerina te ga ona potiče da ostavi svjetovni život i posveti se redovništvu. Odlazi u samostan augustinaca na brdo Ortone kod Padove, gdje ostaje 15 godina.

Potom je bio u samostanu na otočiću sv. Kristofora između Venecije i Murana, gdje ostaje do svoje smrti 1509..

Kao redovnik istakao se svetim životom provodeći dane u postu i molitvi. Imao je iskrenu pobožnost prema Djevici Mariji. Posebno su mu bili na srcu siromasi i prosjaci, koji su dolazili na samostanska vrata. Svakom je pružio "koricu kruha" i riječ utjehe, koja im je često više značila nego materijalni dar. Naročito je pomogao gubavce. Njegova samostanska soba bila je pod krovom, tako niska, da nije mogao uspravno stajati u njoj. Postelja mu je bila od dvije daske, malo slame i postirača. Hodao je bosonog i gologlav i ljeti i zimi. Kao redovnik nije jeo meso niti pio vino. Još za života, a naročito poslije smrti, pripisivala su se Graciji, brojna čudesna ozdravljenja i djela.

Sahranjen je nakon smrti u crkvi sv. Kristofora u Veneciji, a 10. siječnja 1810. tijelo mu je pokopano u rodnom mjestu u crkvi sv. Kuzme i Damjana. Blaženikovo tijelo obučeno u crnu redovničku haljinu je u pozlaćenom kovčegu sa staklom na prednjoj strani.

Bl. Gracija veliki je štovatelj Euharistije. Za vrijeme Mise uranjao bi u euharistijski misterij, hranio se Kristovim Tijelom u sv. Pričesti i u slobodno vrijeme sate i sate provodio u klanjanju Presvetom Oltarskom Sakramentu. Stoga je Kotorska biskupija odlučila održati biskupijski euharistijski kongres uoči blagdana bl. Gracija Kotorskog, 4. studenog 2000. g.

Spomendan mu je 8. studenog.

## [uredi] Vanjske poveznice

- Proslava svetkovine Blaženog Gracija - sveca Euharistije na katolici.org

Hrvatski sveci i blaženici

v·d·e Hrvatski sveci i blaženici
Sveci | Nikola Tavelić • Leopold Mandić • Marko Križevčanin
Blaženici | Augustin Kažotić • Alojzije Stepinac • Ivan Merz • Marija Petković • Katarina Kosača-Kotromanić • Jakov Zadranin • Hozana Kotorska • Gracija iz Mula • Oton iz Pule • Julijan iz Bala

Dobavljeno iz "http://hr.wikipedia.org../../../g/r/a/Gracija_Kotorski_c277.html"

Kategorije: Blaženici | Hrvatski katolički svećenici | Katoličanstvo u Crnoj Gori

##### Views

- Članak
- Razgovor
- Trenutna inačica

##### Traži